**Dyddiad cyhoeddi:** 24 Mai 2023

**Cais Rhyddid Gwybodaeth** 62/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

**YMATEB**

1. **Mae’r ffordd y mae cymhwysedd ar gyfer tocynnau bws yn cael ei benderfynu wedi newid. Beth yw’r newidiadau hyn?**

Nid yw’r cynllun wedi newid o’r un a sefydlwyd ac sy’n cael ei redeg gan Lywodraeth Cymru a’r Awdurdodau Lleol.

1. **Sut mae’r newidiadau hyn wedi cael eu penderfynu a beth yw’r rhesymeg dros wneud newidiadau i’r penderfyniadau ynghylch sut mae tocynnau bws yn cael eu rhoi?**

Nid oes unrhyw newidiadau wedi cael eu gwneud i’r cynllun ond, ers i Trafnidiaeth Cymru ddechrau gweinyddu’r cynllun ar ran Llywodraeth Cymru ac Awdurdodau Lleol, mae’r Adran Gwaith a Phensiynau wedi newid yr holl gwsmeriaid ar y Lwfans Byw i’r Anabl ac wedi’u symud i’r Taliad Annibyniaeth Bersonol (PIP.) Dyna pam mae angen dogfennau PIP ar TrC erbyn hyn a dim ond llythyrau Lwfans Byw i’r Anabl ar gyfer pobl ifanc dan oed sy’n cael cyfradd symudedd uwch y mae’n eu derbyn.

1. **A fyddech cystal â rhoi gwybod i ni faint o geisiadau am docynnau bws/adnewyddu tocynnau rydych chi wedi’u cael bob mis dros y 18 mis diwethaf?**

**3.1 Sawl un o’r ceisiadau hyn a wrthodwyd?**

Mae’r data canlynol yn dangos faint o geisiadau newydd am gardiau teithio rhatach rydyn ni wedi’u cael bob mis ers mis Ionawr 2022 a faint o’r ceisiadau hynny gafodd eu gwrthod. Mae’r ffigurau’n ymwneud â phob cais am gerdyn teithio rhatach.

|  |  |  |  |
| --- | --- | --- | --- |
|  | **Cyfanswm Ceisiadau Newydd** | **Cyfanswm y Ceisiadau a Wrthodwyd** | **Canran Gwrthod %** |
| **Ionawr 2022** | 4070 | 1900 | 47% |
| **Chwefror 2022** | 3400 | 1090 | 32% |
| **Mawrth 2022** | 4070 | 1520 | 37% |
| **Ebrill 2022** | 3540 | 1180 | 33% |
| **Mai 2022** | 4350 | 1690 | 39% |
| **Mehefin 2022** | 5062 | 1891 | 37% |
| **Gorffennaf 2022** | 3979 | 1548 | 39% |
| **Awst 2022** | 5151 | 1882 | 37% |
| **Medi 2022** | 4268 | 1605 | 38% |
| **Hydref 2022** | 4473 | 1674 | 37% |
| **Tachwedd 2022** | 3615 | 1223 | 34% |
| **Rhagfyr 2022** | 3038 | 1085 | 36% |
| **Ionawr 2023** | 4382 | 1572 | 36% |
| **Chwefror 2023** | 4750 | 1851 | 39% |
| **Mawrth 2023** | 6145 | 2088 | 34% |
| **Ebrill 2023****(Hyd at yr wythnos sy’n dechrau 24/04)** | 3044 | 1053 | 35% |

* 1. **Faint o’r ceisiadau a wrthodwyd a ganiatawyd ar ôl apêl?**

Trafnidiaeth Cymru sy’n gweithredu’r cynllun Cardiau Teithio Rhatach ar ran Llywodraeth Cymru a’r 22 Awdurdod Lleol yng Nghymru.  Pan nad yw ymgeisydd yn bodloni’r meini prawf a nodir yn y canllawiau ymgeisio, ni all TrC gymeradwyo ei gais. Nid oes proses apelio wedi’i diffinio, fodd bynnag, gall cwsmeriaid roi tystiolaeth ategol i ni (ee llythyr meddyg, llythyr diddymu trwydded DVLA) sy’n cael ei throsglwyddo i’w Hawdurdod Lleol i’w hasesu.

1. **Faint o lythyrau adolygu cymhwysedd a anfonwyd at bobl dros 18 mis cyn i’w tocynnau ddod i ben?**

Dim. Anfonir llythyrau adolygu anabledd cychwynnol 4 wythnos cyn dyddiad yr adolygiad. Fodd bynnag, mae pob cerdyn yn parhau i weithio drwy gydol y broses adolygu anabledd a all gymryd rhwng 8 a 10 wythnos.

Ar hyn o bryd mae gennym 3194 o gwsmeriaid yn cael eu hadolygu gan TrC ac 1180 o adolygiadau gan Awdurdodau Lleol. Mae adolygiadau mis Chwefror a mis Mawrth ar agor gan TrC a byddant yn cael eu cwblhau cyn bo hir.

* 1. **Faint o’r ceisiadau hynny a wrthodwyd wedyn?**

Nid oes gennym ni’r wybodaeth honno.

* 1. **O’r rhai a wrthodwyd, faint a ganiatawyd ar ôl apêl?**

Nid oes proses apelio.

1. **Yn y canllawiau ar y cynllun teithio rhatach ar gyfer bysiau sydd ar gael ar eich gwefan, rydych chi’n ysgrifennu bod hawliau “budd-daliadau gwladol” yn un ffordd o wirio a ydych chi’n gymwys ond bod modd defnyddio mathau eraill o dystiolaeth. Mae gennym dystiolaeth anecdotaidd bod pobl yn awr yn cael tocynnau bws am nad oes ganddynt ddigon o bwyntiau ar eu hasesiadau PIP. Nid yw tystiolaeth arall yn cael ei derbyn mwyach.**

Nid yw’n nodi ar y wefan ein bod yn derbyn llythyrau budd-dal gwladol fel prawf o gymhwysedd. Fodd bynnag, rydyn ni'n derbyn llythyrau budd-dal gwladol fel prawf o gyfeiriad.

**5.1 A fyddech cystal â chadarnhau a fu newid mewn polisi ac os bu newid, pam nad yw’r canllawiau wedi cael eu diweddaru?**

Ni fu unrhyw newid yn y polisi ac mae’r canllawiau ar y wefan yn gyfredol.

* 1. **Os na fu newid swyddogol yn y polisi, a fyddech cystal ag egluro pam nad yw tystiolaeth arall yn cael ei derbyn mwyach?**

Gall cwsmeriaid ddarparu tystiolaeth arall, yn unol â’r canllawiau ar y wefan.

Fel y nodwyd yn flaenorol, Trafnidiaeth Cymru sy’n gweithredu’r cynllun Cardiau Teithio Rhatach ar ran Llywodraeth Cymru a’r 22 Awdurdod Lleol yng Nghymru.  Pan nad yw ymgeisydd yn bodloni’r meini prawf a nodir yn y canllawiau ymgeisio, ni all TrC gymeradwyo ei gais. Fodd bynnag, gellir trosglwyddo ei gais wedyn i’r Awdurdod Lleol i benderfynu a yw cais cwsmer i gael ei dderbyn neu ei wrthod.

1. **Mae’r canllawiau’n honni bod y system tocynnau bws yn seiliedig ar fodel cymdeithasol o fframwaith anabledd. Mae’r gymeradwyaeth yn cyd-fynd â pholisi ehangach Llywodraeth Cymru. Allech chi esbonio i ni sut mae dibynnu ar asesiadau PIP yn gwneud synnwyr o safbwynt model cymdeithasol? Mae’r Adran Gwaith a Phensiynau wedi cael ei beirniadu’n gyson gan grwpiau anabledd a’r Comisiwn Cydraddoldeb a Hawliau Dynol am dorri hawliau dynol pobl anabl drwy asesiadau annheg. A allech amlinellu’r rhesymeg dros ddibynnu’n fwy ar asesiadau’r Adran Gwaith a Phensiynau beth bynnag?**

Trafnidiaeth Cymru sy’n gweithredu’r cynllun Cardiau Teithio Rhatach ar ran Llywodraeth Cymru a’r 22 Awdurdod Lleol yng Nghymru. Nid ydym yn pennu’r polisi na’r meini prawf cymhwysedd.

1. **Rydyn ni'n ymwybodol bod nifer o grwpiau ac unigolion wedi codi’r mater hwn gyda chi o’r blaen. Rhowch fwy o fanylion ynglŷn â’r camau rydych eisoes wedi’u cymryd i ddatrys y materion hyn.**

Mae Trafnidiaeth Cymru wedi ymrwymo i wneud y broses cymeradwyo ceisiadau am gardiau teithio rhatach mor hawdd â phosibl i bob ymgeisydd. Mae gennym drefn gwyno ar waith, ac rydyn ni'n ymateb i bob cwyn yn brydlon. Mae pob cwsmer yn cael ei drin yn deg ac yn gyson, yn unol â chanllawiau’r llywodraeth. Rydyn ni’n ystyried adborth gan ymgeiswyr ac yn diweddaru ein prosesau a’n hyfforddiant staff yn rheolaidd er mwyn gwella ein darpariaeth gwasanaeth.

Fodd bynnag, nid oes gennym ddisgresiwn o ran meini prawf cymhwysedd a chymeradwyaethau.

Ni allwn ymhelaethu ar y camau rydyn ni wedi’u cymryd ‘i ddatrys y materion hyn’ heb wybod pa faterion a godwyd.

**Oes gennych chi ystadegau ar geisiadau anabl a gwrthodiadau i bobl anabl, os gwelwch yn dda?**

Does dim ffordd o gael ystadegau ar faint o geisiadau na gwrthodiadau anabl rydyn ni wedi’u cael. Y rheswm am hyn yw bod y data’n cofnodi nifer yr adolygiadau o geisiadau ac nid yw’n gwahaniaethu rhwng pobl dros 60 oed a phobl anabl.

**A allai un cais arwain at fwy nag un cais yn cael ei wrthod, neu os bydd rhywun yn dal i gyflwyno gwybodaeth anghyflawn, a yw’n cyfrif fel cais ac enghraifft o wrthod bob tro?**

Dim ond unwaith y gellir gwrthod cais.

**Ydych chi’n gwybod faint sydd yn y system ar hyn o bryd ar gyfer adolygiad ALl? Ydyn nhw’n mynd yn ôl cyn mis Chwefror/Mawrth?**

Ar hyn o bryd mae 1174 o geisiadau i'r Anabl ac 11,974 yn berthnasol i geisiadau am gerdyn Cyd-deithiwr i berson Anabl yn y system ar gyfer adolygiad ALl ar hyn o bryd. Mae’r rhain yn mynd yn ôl cyn mis Chwefror/Mawrth.

Awdurdodau Lleol sy’n cymeradwyo pob cais am gerdyn Cyd-deithiwr i berson Anabl.

Mae’r 1174 o adolygiadau anabl ar gyfer adolygiadau ALl ar gyfer ceisiadau na all TrC eu cymeradwyo gan nad ydynt yn bodloni’r meini prawf cymhwysedd a nodwyd ac felly mae’n rhaid iddynt gael eu hasesu’n unigol gan yr ALl perthnasol.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".